CELEX: 32014R1236
Language: sl
Date: 2014-11-18 00:00:00
Title: Izvedbena uredba Komisije (EU) št. 1236/2014 z dne 18. novembra 2014 o izdaji dovoljenja za L-valin, ki ga proizvaja Corynebacterium glutamicum (DSM 25202), kot krmni dodatek za vse živalske vrste  Besedilo velja za EGP

19.11.2014   
               
               
                  SL
               
               
                  Uradni list Evropske unije
               
               
                  L 332/26
               
            
         IZVEDBENA UREDBA KOMISIJE (EU) št. 1236/2014
         z dne 18. novembra 2014
         o izdaji dovoljenja za L-valin, ki ga proizvaja Corynebacterium glutamicum (DSM 25202), kot krmni dodatek za vse živalske vrste
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
         ob upoštevanju naslednjega:
         
                     (1)
                  
                  
                     Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj.
                  
               
                     (2)
                  
                  
                     V skladu s členom 7 Uredbe (ES) št. 1831/2003 je bil vložen zahtevek za dovoljenje za L-valin, ki ga proizvaja Corynebacterium glutamicum (DSM 25202). V skladu s členom 7(3) Uredbe (ES) št. 1831/2003 so bili navedenemu zahtevku priloženi zahtevani podatki in dokumenti.
                  
               
                     (3)
                  
                  
                     Zahtevek zadeva dovoljenje za L-valin, ki ga proizvaja Corynebacterium glutamicum (DSM 25202), kot krmni dodatek za vse živalske vrste ter njegovo uvrstitev v kategorijo dodatkov „nutritivni dodatki“.
                  
               
                     (4)
                  
                  
                     Evropska agencija za varnost hrane (v nadaljnjem besedilu: Agencija) je v mnenju z dne 2. julija 2014 (2) navedla, da L-valin, ki ga proizvaja Corynebacterium glutamicum (DSM 25202), pod predlaganimi pogoji uporabe nima škodljivega vpliva na zdravje živali in ljudi ali na okolje ter da se šteje kot učinkovit vir esencielne aminokisline L-valin v prehrani živali. Agencija meni, da ni potrebe po posebnih zahtevah v zvezi s spremljanjem po dajanju na trg. Potrdila je tudi poročilo o analitski metodi krmnega dodatka, ki ga je predložil referenčni laboratorij, ustanovljen z Uredbo (ES) št. 1831/2003.
                  
               
                     (5)
                  
                  
                     Ocena L-valina, ki ga proizvaja Corynebacterium glutamicum (DSM 25202), je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato bi bilo treba dovoliti uporabo navedene snovi, kakor je opredeljeno v Prilogi k tej uredbi.
                  
               
                     (6)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Izdaja dovoljenja
            Snov iz Priloge, ki spada v kategorijo dodatkov „nutritivni dodatki“ in funkcionalno skupino „aminokisline, njihove soli in analogi“, se dovoli kot dodatek v prehrani živali v skladu s pogoji iz navedene priloge.
         
         
            Člen 2
            Začetek veljavnosti
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 18. novembra 2014
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 268, 18.10.2003, str. 29.
         
            (2)  EFSA Journal (2014); 12(7):3795.
      
      
         
            PRILOGA
            
                        Identifikacijska številka dodatka
                     
                     
                        Ime imetnika dovoljenja
                     
                     
                        Dodatek
                     
                     
                        Sestava, kemijska formula, opis, analitska metoda
                     
                     
                        Vrsta ali kategorija živali
                     
                     
                        Najvišja starost
                     
                     
                        Najnižja vsebnost
                     
                     
                        Najvišja vsebnost
                     
                     
                        Druge določbe
                     
                     
                        Datum poteka veljavnosti dovoljenja
                     
                  
                        mg/kg popolne krmne mešanice z vsebnostjo vlage 12 %
                     
                  
                        
                           Kategorija nutritivnih dodatkov. Funkcionalna skupina: aminokisline, njihove soli in analogi
                        
                     
                  
                        3c369
                     
                     
                        —
                     
                     
                        L-valin
                     
                     
                        
                           Sestava dodatka
                        
                        L-valin s čistostjo najmanj 98 % (na osnovi suhe snovi)
                        
                           Lastnosti aktivne snovi
                        
                        L-valin ((2S)-2-amino-3-metilbutanojska kislina), ki se proizvaja s fermentacijo s Corynebacterium glutamicum (DSM 25202)
                        Kemijska formula: C5H11NO2
                        
                        Št. CAS: 72-18-4
                        
                           Analitska metoda
                            (1)
                        
                        Za določanje L-valina v krmnem dodatku: monografija o L-valinu iz Food Chemical Codex.
                        Za določanje valina v premiksih, krmnih mešanicah in posamičnih krmilih: ionska izmenjevalna kromatografija v povezavi z derivatizacijo po koloni in spektrofotometrično detekcijo (HPLC/VIS) – Uredba Komisije (ES) št. 152/2009.
                     
                     
                        vse vrste
                     
                     
                        —
                     
                     
                         
                     
                     
                         
                     
                     
                        
                                    1.
                                 
                                 
                                    Navedbe na oznaki dodatka:
                                    
                                                —
                                             
                                             
                                                vsebnost vlage.
                                             
                                          
                              
                                    2.
                                 
                                 
                                    Zaradi varnosti uporabnika je pri ravnanju treba nositi zaščito za dihala ter zaščitna očala in rokavice.
                                 
                              
                                    3.
                                 
                                 
                                    Če se na oznaki posamičnih krmil in krmnih mešanic prostovoljno navede dodatek, se vključi naslednje:
                                    
                                                —
                                             
                                             
                                                ime in identifikacijska številka dodatka,
                                             
                                          
                                                —
                                             
                                             
                                                dodana količina dodatka.
                                             
                                          
                              
                     
                        9. december 2024
                     
                  
               (1)  Podrobnosti o analitskih metodah so na voljo na naslovu referenčnega laboratorija: https://ec.europa.eu/jrc/en/eurl/feed-additives/evaluation-reports